ტაშირ–ძორაგეტიშ ომაფე იკათუანდჷ ათეხანური ქვემო ქართლის დო სომხეთიშ ტერიტორიას ბამბაკის ქჷნდჷრიშ ოორუეშე. თე აკანს ოხორანდეს ეთნიკური ქორთუ დო სომეხი მახორობა. ქორთულ წყუეფს თა აკანს სომხითი ჯოხო, სომხურ წყუეფს ვრაც დაშტი (ქორთუეფიშ ვე). IX–XI ოშწანურეფიშ მალობას თაქ მიშჷ ბურჯაფი გოლინაშე ქორთულ დო სომეხურ ომაფე-ოთარეეფ შქას. 1110 წანას დავით IV აღმაშენებელქ სელჩუკეფს მიდუღუ სამშვილდე, 1118 წანას – ლორე, 1123 – წანაშო ქვემო ქართლიშ არძა ჯიხაზურგა უკვე ქორთუეფიშ ხეს რე. ტაშირიშ მოართაფათ თებულქ იჸუ ქორთული დიხეფიშ აკოშქუმალაქ არამი ფეოდალურ მონარქიათ.